98/302/YUTP: Yhteinen toiminta, 30 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen J.3 artiklan perusteella Bosnian ja Hertsegovinan vaalien tukemisesta



Virallinen lehti nro L 138 , 09/05/1998 s. 0003 - 0004



YHTEINEN TOIMINTA, 30 päivältä huhtikuuta 1998, jonka neuvosto on hyväksynyt Euroopan unionista tehdyn sopimuksen J.3 artiklan perusteella Bosnian ja Hertsegovinan vaalien tukemisesta (98/302/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon 13 ja 14 päivänä joulukuuta 1996 Dublinissa sekä 16 ja 17 päivänä kesäkuuta 1997 Amsterdamissa kokoontuneen Eurooppa-neuvoston päätelmät, sekä katsoo, että Bosnian ja Hertsegovinan kansalliset vaalit on määrä pitää 12 ja 13 päivänä syyskuuta 1998, Euroopan turvallisuus- ja yhteistyöjärjestön (ETYJ) pysyvä neuvosto päätti 5 ja 12 päivänä maaliskuuta 1998, että ETYJ toimii tarkkailijana kyseisissä vaaleissa, unioni on johdonmukaisesti osallistunut ETYJ:n tarkkailutoimiin kaikissa Bosnian ja Hertsegovinan vaaleissa (1) Bosnian ja Hertsegovinan rauhaa koskevan yleisen puitesopimuksen mukaisesti ja aikoo jatkaa aktiivista osallistumistaan kyseisiin toimiin, EU:n jäsenvaltiot ovat ETYJ:n budjetin päärahoittajia ETYJ:n budjettikohtaan "laajat tehtävät ja hankkeet" kuuluvan Bosnian ja Hertsegovinan kansallisten vaalien tarkkailun osalta, ON HYVÄKSYNYT TÄMÄN YHTEISEN TOIMINNAN: 1 artikla Tämän yhteisen toiminnan tavoitteena on vahvistaa edelleen sitä tukea, jota Euroopan unioni on jo antanut Bosnian ja Hertsegovinan rauhaa koskevan yleisen puitesopimuksen mukaiselle ETYJ:n toiminnalle. Tällä yhteisellä toiminnalla pyritään erityisesti lisäämään EU:n tukea, jota jo annetaan osuudella ETYJ:n talousarvioon budjettikohdan "laajat tehtävät ja hankkeet" kohdalla Bosnian ja Hertsegovinan kansallisten vaalien tarkkailuun varattuun määrärahaan, minkä seurauksena EU:n jäsenvaltioiden rahoittama osuus on 67 prosenttia kokonaiskustannuksista. 2 artikla 1. Edellä 1 artiklassa tarkoitettu lisätuki on EU:n tukea ETYJ:n suorittamalle tarkkailulle. Se käsittää vapaaehtoisen osallistumisen ETYJ:n hankkeeseen n:o G-7 (tarkkailijat) (2), jonka osalta tuki toteutetaan EU:n tarkkailijaryhmän osallistumisena ETYJ:n valvonnassa tapahtuvien vaalien valvontaan mukaan luettuna vaaliluetteloiden laatiminen, vaalitoimitus ja ääntenlaskenta (G-7:n 1-4 osastot), sekä ETYJ:n hankkeelle n:o G-16 (tiedotuskeskus). 2. EU:n pitkäaikaiset tarkkailijat viipyvät alueella enintään 208 päivää. EU:n keskipitkän aikavälin tarkkailija viipyvät alueella 34-38 päivää. EU:n lyhytaikaiset tarkkailijat viipyvät alueella 11-18 päivää. 3 artikla 1. Edellä 2 artiklassa mainituista toimista aiheutuvien kulujen kattamiseen Euroopan yhteisöjen vuoden 1998 yleiseen talousarvioon otetaan menona enintään 5 miljoonaa ecua. 2. Edellä 1 kohdassa mainitusta määrästä osoitetaan enintään 4,92 ecua vapaaehtoiseen osallistumiseen ETYJ:n hankkeen n:o G-7 1-4 osastojen kokonaiskustannusten yhteiseen rahoittamiseen enintään 40 %:iin asti, sekä EU:n tarkkailijoiden matkakuluihin jäsenvaltioiden pääkaupungeista Wieniin ja takaisin. Ottaen huomioon jäsenvaltioiden omat rahoitusosuudet tämä merkitsee, että Unioni rahoittaa selvästi suurimman osan tarkkailutoimista. Tarkka määrä lasketaan EU:n lopullisen tarkkailijaluettelon perusteella. 3. Edellä 1 kohdassa mainitusta määrästä osoitetaan enintään 80 000 ecua vapaaehtoiseen osallistumiseen ETYJ:n hankkeeseen G-16 (tiedotuskeskus) jolloin tarkoituksena on erityisesti varmistaa EU:n esillä olo. 4. Edellä 1 kohdassa tarkoitetusta määrästä rahoitettavien kulujen hallinnointi toteutetaan talousarvioon sovellettavia yhteisön menettelyjä ja sääntöjä noudattaen. 4 artikla Neuvosto seuraa tämän yhteisen toiminnan täytäntöönpanoa. 5 artikla Tämä yhteinen toiminta tulee voimaan päivänä, jona se hyväksytään. 6 artikla Tämä yhteinen toiminta julkaistaan virallisessa lehdessä. Tehty Luxemburgissa 30 päivänä huhtikuuta 1998. Neuvoston puolesta T. JOWELL Puheenjohtaja (1) Yhteinen toiminta 96/406/YUTP (EYVL L 168, 6.7.1996, s. 1), sellaisena kuin se on muutettuna neuvoston päätöksellä 97/153/YUTP (EYVL L 63, 4.3.1997, s. 1) ja täydennettynä neuvoston päätöksellä 97/224/YUTP (EYVL L 90, 4.4.1997, s. 1) sekä neuvoston päätös 97/689/YUTP (EYVL 293, 27.10.1997, s. 2). (2) ETYJ:n pysyvän neuvoston päätös n:o 224, tehty 8. huhtikuuta 1998.